**OPPSTART JULI/AUGUST 2025**

Velkommen til oppstart av et nytt SFO år 😊

Vi starter opp tirsdag 29.juli med ferie SFO, for de som har bestilt det. Nye 1.klassinger starter kl.10.00 den dagen de har satt som oppstartsdato, dette for å kunne ta de godt imot og få en god start.

I denne ferien kjører vi kun nistepakke i ferie SFO, da vi ønsker å ha fokus og tid på barna.

Vi kommer til å servere frukt og grønt hver dag. Vi har mange ulike allergier på flere trinn, men når det gjelder innhold i nistepakken, har vi ingen restriksjoner, men vi anbefaler til en god og sunn nistepakke og at alle holder seg til sin egen mat og ikke deler med andre. Ta gjerne en prat om dette hjemme også.

Den første uken pleier det å være litt færre barn og da er vi sammen på tvers av ulike trinn, uke 32 vil vi dele de opp i litt mindre grupper, utgangspunktet trinnvis, spesielt 1.klasse. Aktiviteter/lek vil planlegges litt underveis med elevene når vi blir litt bedre kjent. Det er viktig å ikke legge opp til for mye voksenstyrte aktiviteter i starten, mange nye barn og mange nye inntrykk og følelser på godt og vondt – noe som er helt naturlig. Samtidig ser vi at noen barn trenger litt mer av den styrte leken for å komme igang og det må vi legge tilrette for. Fokuset i hele august er å bli godt kjent, bli trygge på hverandre og skape gode relasjoner.

Barna må ha med seg i ferie SFO:

* 2 nistepakker
* Vannflaske
* Skiftetøy – husk å merke alt tøy med navn
* Innesko
* Evt.solkrem

Planleggingsdager i juli/august – SFO stengt

* Mandag 28.juli
* Mandag 11 og onsdag 13.august – planleggingsdager med hele skolen.

Annet:

* Skolen begynner torsdag 14.august
* TlF.NR. SFO: 46 91 50 48
* Beskjeder angående hente/sende melding, sykdom eller hvis barnet tar fri en dag, legges inn i visma app slik:
* Åpne appen og trykk på barnets navn
* Nederst vil dere få opp et ikon der det står SFO, trykk på dette.
* I bildet får du opp ukens datoer og valg, trykk på det som heter «merknad hentemelding fra foresatte». Velg knappen rediger/legg til.
* Se at dato stemmer og skriv meldingen. Eks. Fri SFO i dag, hentes av tante kl.15.00.
* Avslutt med lagre.
* Følg med på skolens hjemmeside for mer informasjon

Ønsker dere en riktig god sommer 😊